Man met outisme het Nieu-Seelandse skudding voorpel – praag.co.za — 20 jaar jonk!
Frankie, 'n Kanadees, het heeltemal korrek voorspel dat die aardbewing "7.0 of groter in omvang" sal wees.
Hy het ook gewaarsku dat die mense van Nieu-Seeland moet voorberei en dat die aardbewing spesifiek Christchurch Nieu-Seeland sal tref, een van die stede wat tans swaar ly onder die ramp.
Elektrisiteitstoevoer is in baie gebiede onderbreek en talle hoofweë en paaie is gesluit.
Hoewel die aanvanklike waarskuwings van 'n tsoenami landwyd in Nieu-Seeland teruggetrek is nadat 'n aardbewing wat 7,8 op die Richterskaal geregistreer het die land getref het, het die regering inwoners gemaan om weg te bly van kusgebiede.
Volgens die New Zealand Herald is meer as 100 naskokke gevoel. John Key, Nieu-Seelandse eerste minister, het gesê nog sterftes kan ná die kragtige skudding verwag word, nadat twee mense die lewe gelaat het.
Key het aan joernaliste gesê hulle volg nog die besonderhede oor die noodlottige gevalle op. Volgens die koerant is die een oorledene aan 'n hartaanval dood en die ander persoon het in 'n geskiedkundige gebou omgekom.
Militêre helikopters is na die kusgebied en toeristedorp van Kaikoura, sowat 91 km van die middelpunt van die aardskudding, gestuur, in die noord-noordooste van Christchurch op Suid-Eiland om inwoners en toeriste te ontruim.
Die dorp was weens die skudding afgesny.
Die grootste skade is in Wellington aangerig waar paaie en geboue beskadig is en inwoners is gemaan om uit die middedorp te bly.
Skole in Noord-Canterbury en Wellington was Maandag gesluit.
Skrywer praagGepubliseer op 15 November 2016 18 November 2016 Kategorieë Internasionale nuus, NuusSleutelwoord aardbewing, autisme, Christchurch, Frankie McDonald, Kanada, Nieu-Seeland